ai4bharat/Pralekha huggingface dataset:
کیمیکلز اور فرٹیلائزر کی وزارت
جناب منڈاویا نے ملک میں کیمیاوی کھادوں کی دستیابی کے موضوع پر ریاستی وزرائے زراعت کے ساتھ میٹنگ کا اہتمام کیا؛کیمیاوی کھادوں کی کوئی قلت نہیں
نئی دہلی ،18اگست2020: کیمیاوی اشیاء وکیمیاوی کھادوں کے وزیر مملکت جناب منسکھ منڈاویا نے آج ریاستوں کے وزرائے زراعت اور کیمیاوی کھادوں کے محکموں اور وزارت زراعت کے سینئر افسران کے ساتھ ایک ورچوول میٹنگ کا اہتمام کیا۔
میٹنگ کے دوران اظہار خیال کرتے ہوئے جناب منڈاویا نے کہا کہ ملک میں کیمیاوی کھادوں کی کوئی قلت نہیں ہے۔ انہوں نے زور دے کر کہا کہ کاشت کار برادری کوکیمیاوی کھادیں وافر مقدار میں دستیاب ہیں۔
وزیر موصوف نے وزارت کے افسران کو ہدایت دی کہ وہ پورے ملک میں کیمیاوی کھادوں کی بہتر اور سہل سپلائی کو یقینی بنانے کے لئے ریاستی انتظامیہ کے تمام افسران کے ساتھ اصل معنوں میں تال میل بناکر تعاون کریں۔
چند ریاستوں کے وزرائے زراعت نے اس میٹنگ میں ویڈیو کانفرنسنگ کے توسط سے شرکت کی۔کیمیاوی کھادوں کے محکمے کے سیکریٹری چھبیلیندر راؤل اور جوائنٹ سیکریٹری محکمے کے دیگر سینئر افسران کے ساتھ اس موقع پر موجود تھے۔
وزیراعظم کا دفتر
وزیر اعظم نے جناب ہومین بورگوہائیں کے انتقال پر اظہار تعزیت کیا
وزیر اعظم جناب نریندر مودی نے جناب ہومین بورگوہائیں کے انتقال پر تعزیت کا اظہار کیا ہے۔
وزیر اعظم نے ایک ٹویٹ میں کہا، ’’جناب ہومین بورگوہائیں آسامی ادب اور صحافت میں اپنے بیش قیمتی تعاون کے لیے یاد کیے جائیں گے۔ ان کی تصانیف آسام کی زندگی اور ثقافت کے مختلف پہلوؤں کی عکاسی کرتی ہیں۔ میں ان کے انتقال سے غمزدہ ہوں۔ ان کے اہل خانہ اور بہی خواہوں کے تئیں اظہار ہمدردی۔ اوم شانتی۔‘‘
وزارت دفاع
ہند - جاپان مشترکہ فوجی مشق دھرم گارجین - 2019
نئی دہلی،12 اکتوبر / ہندوستان اور جاپان کے درمیان مشترکہ فوجی مشق دھرم گارجین – 2019 کا انعقاد کاؤنٹر انسرجنسی اینڈ جنگل وارفیئر اسکول ویرنگٹے میں 19 اکتوبر 2019 سے 2 نومبر 2019 تک کیا جائے گا۔ اس مشق میں ہندوستانی فوج اور جاپانی گراؤنڈ سیلف ڈیفینس فورسز کے 25 -25 سپاہی دونوں ملکوں میں انسداد دہشت گردی کے مختلف کارروائیوں میں حاصل شدہ تجربات سے ایک دوسرے کو واقف کرانے کے لیے شرکت کریں گے۔
دھرم گارجین مشق ایک سالانہ تربیتی پروگرام ہے ، جس کا انعقاد 2018 سے ہندوستان میں کیا جا رہا ہے۔ غور طلب ہے کہ مختلف ممالک کے ساتھ ہندوستان کے ذریعے منعقد کی جانے والی فوجی تربیتی مشقوں میں جاپان کے ساتھ کی جانے والی مشق دھرم گراجین عالمی دہشت گردی سے دونوں ملکوں کو درپیش سکیورٹی چیلنجوں کے سلسلے میں انتہائی اہمیت رکھتی ہے۔ اس مشق کے دائرۂ کار میں جنگل میں اور شہری ماحول میں انسداد دہشت گردی کی کارروائیوں کے سلسلے میں پلٹن سطح کی مشترکہ تربیت شامل ہے۔
مشترکہ فوجی مشق سے ہندوستان فوج اور جاپانی گرانؤڈ سیلف ڈیفینس فورس  کے درمیان دفاعی تعاون کی سطح میں اضافہ ہوگا۔ جس سے دونوں ملکوں کے درمیان باہمی تعلقات مزید بہتر ہوں گے۔
کرنل امن آنند
پی آر او 
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(

U-4571
(Visitor Counter : 116
وزارت خزانہ
ڈیجیٹل اورپائیدارتجارتی تسہیل سے متعلق اقوام متحدہ کے عالمی سروے میں ہندوستان کے اسکورمیں نمایاں اضافہ
نئی دہلی23؍جولائی: ڈیجیٹل اورپائیدارتجارتی تسہیل سے متعلق اقوام متحدہ کے اقتصادی اور سماجی کمیشن برائے ایشیا بحرالکاہل کے عالمی سروے میں ہندوستان میں 90.32فیصد اسکورکیاہے ۔سروے میں اسے 2019میں 78.49فیصد سے قابل ذکراضافہ قراردیاگیاہے ۔ سروے کے نتائج کو  پردیکھا جا سکتاہے ۔
143معیشتوں کے جائزہ قدرکے بعد ، 2021کے سروے نے اسکورمیں ہندوستان کی نمایاں پیش رفت کو درج ذیل دیئے تمام پانچ کلیدی اشاریوں میں اجاگرکیاہے :
- شفافیت :2021میں 100فیصد 
- رسوم کاری :2021میں 95.83فیصد 
- ادارہ جاتی انتظام اورتعاون :2021میں 88.89فیصد 
- پیپرلیس تجارت :2021میں 96.3فیصد 
- سرحدپارکی پیپرلیس تجارت:2021میں 66.67فیصد 
سروے میں یہ ذکرکیاگیاہے کہ ہندوستان سب سے بہترین کارکردگی کا مظاہرہ کرنے والا ملک ہے اگراس کا مقابلہ جنوب اورجنوب مغربی ایشیائی خطے  اورایشیابحرالکاہل خطے  سے کیاجائے ۔ ہندوستان کا مجموعی اسکور ، فرانس ، برطانیہ ، کینڈا، ناروے ، فن لینڈ وغیرہ سمیت اوای سی ڈی کے بہت سے ممالک کے مقابلے میں کہیں زیادہ پایاگیاہے ۔ نیز یہ مجموعی اسکول یوروپی یونین کے اوسط اسکورکے مقابلے میں بھی کہیں زیادہ ہے ۔ ہندوستان شفافیت کے اشاریے کے لئے 100فیصد کااسکور جب کہ ‘‘تجارت میں خواتین ’’ عنصرکے لئے 66فیصد کا اسکورحاصل کیاہے ۔
ت
سی بی آئی سی ، اصلاحات کے ایک سلسلے کے توسط سے فیس لیس ، پیپرلیس ، کانٹرکٹ لیس کسٹمز میں ‘ٹورنٹ ’ کسٹم کی نگرانی کے تحت نمایاں اصلاحات میں پیش پیش رہاہے ۔ اس کا براہ راست اثر یواین این ایس سی اے پی درجہ بندی ڈیجیٹل اورپائیدارتجارتی تسہیل میں پیش رفت کے زمرے میں ہواہے ۔
مزید برآں کووڈ -19وباء کے دوران کسٹمز کی تسہیل نے آکسیجن سے متعلق آلات ، زندگی بچانے والی ادویہ ، ویکسین وغیرہ جیسی کووڈ سے متعلق درآمدات میں وسعت کرنے کی تمام کوششوں کو جہت عطاکی ۔ایک مخصوص واحد ونڈو ‘کووڈ -19، 24x7 ہیلپ ڈیسک برائے ایکزم تجارت وضع کی گئی ، جوکہ درآمدکاروں کو درپیش مسائل کے جلد حل کے لئے ہے ، جسے سی بی آئی سی ویب سائٹ پرلانچ کیاگیا۔
سروے کے بارے میں
ڈیجیٹل اورپائیدارتجارتی تسہیل سے متعلق عالمی سروے، یواین ای ایس سی اے پی کے ذریعہ ہردوسال میں منعقد کیاجاتاہے ۔ 2021کے سروے میں 58تجارتی تسہیلی اقدامات کا ایک جائزہ قدرشامل ہے ، جس کااحاطہ عالمی تجارتی تنظیم کے تجارتی تسہیل کے سمجھوتے میں کیاگیاہے ۔ اس سروے کا بیتابی سے عالمی پیمانے پرانتظار رہتاہے چونکہ یہ اس بات کاثبوت ہوتاہے کہ ممالک کے مابین مطلوبہ اثر اور امدادی اقدام کا تقابل تجارتی تسہیلی اقدامات کے ضمن میں کیاگیاہے یانہیں ۔کسی بھی ملک کے لئے اعلیٰ اسکوران کے سرمایہ جاتی فیصلوں میں بھی تجارتی اعتبارسے مددگارثابت ہوتاہے ۔
کیمیکلز اور فرٹیلائزر کی وزارت
26 ریاستوں اور مرکز کے زیر انتظام علاقوں میں 406 اضلاع کے 3579 بلاکوں میں پردھان منتری جن اوشدھی کیندر کھولنے کے لئے آن لائن درخواستیں طلب کی گئیں
سرکار نے مارچ 2024 تک جن اوشدھی کیندروں کی تعداد بڑھا کر 10 ہزار کرنے کا ہدف مقرر کیا ہے
اس پرییوجنا کے تحت عام لوگوں کو تقریباً 15000 کروڑ روپئے کی بچت ہوئی ہے
پردھان منتری بھارتیہ جن اوشدھی پریوجنا  کو نافذ کرنے والی ایجنسی فارماسیوٹیکل اینڈ میڈیکل ڈیوائسز بیورو آف انڈیا  نے پردھان منتری بھارتی جن اوشدھی کیندر کھولنے کے لیے افراد، بے روزگار فارماسسٹ، حکومت کی طرف سے نامزد اداروں،غیرسرکاری تنظیموں، ٹرسٹ، سوسائٹی وغیرہ سے درخواستیں طلب کی گئی ہیں۔ ایک آن لائن عمل کے ذریعہ سے یہ درخواستیں طلب کی گئی ہیں۔خواہش مند درخواست کنندگان پی ایم بی آئی کی ویب سائٹ“janaushadhi.gov.in. پر جاکر آن لائن درخواست دے سکتے ہیں۔ اہل امیدواروں کو ،’’ پہلے آؤپہلےپاؤ‘‘ کی بنیاد پر پی ایم بی جے پی کے نام پر ڈرگ لائسنس لینے کے لئے اصولی طور پر منظوری دی جائے گی۔
عام آدمی خاص طور پر غریبوں کے لئے سستی شرح پر معیاری دوائیں دستیاب کرانے کے مقصد سے ، سرکار نے مارچ 2024 تک پردھان منتری بھارتی جن اوشدھی کیندروں  کی تعداد کو 10000 تک بڑھانے کا ہدف مقرر کیا ہے۔ 31 مارچ 2022 تک اوشدھی کیندروں کی تعداد بڑھ کر 8610 ہوچکی ہے۔ پی ایم بی جے پی کے تحت ملک کے سبھی 739 اضلاع کو اس منصوبے میں شامل کیا گیا ہے۔ ان 406 اضلاع کے 3579 بلاکوں کا احاطہ کرنے کے لئے نئی درخواستیں طلب کی گئی ہیں۔ چھوٹے شہروں اور بلاک ہیڈکوارٹرز کے لوگ بھی اب جن اوشدھی کیندر کھولنے کے موقع کا فائدہ اٹھا سکتے ہیں۔ یہ منصوبہ خواتین ، درج فہرست ذات/ درج فہرست قبائل ، پہاڑی اضلاع، جزیرے والے اضلاع اور شمال مشرقی ریاستوں سمیت مختلف زمروں کو فروغ/ خصوصی ترغیب فراہم کرتی ہے۔ اس سے ملک کے گوشے گوشے میں لوگوں تک سستی دوا کی رسائی آسان ہوگی۔ پی ایم بی جے پی مراکز کھولنے اور مختلف زمروں کے لئے ترغیباتی اسکیم کی تفصیلی شرائط و ضوابط کو پی ایم بی آئی کی ویب سائٹ یعنی Janaushadhi.gov.in پر دیکھا جاسکتا ہے۔
پی ایم بی جے پی کے پروڈکٹ باسکٹ میں 1616 دوائیں اور 250 سرجیکل آلات شامل ہیں، جو ملک بھر میں کام کرنے والے 8600 سے زیادہ پردھان منتری بھارتی جن اوشدھی کیندروں  کے ذریعے فروخت کے لیے دستیاب ہیں۔ اس کے علاوہ، کچھ آیوش کٹ، بال رکشا کٹ اور آیوش-64 ٹیبلیٹ کو امیونٹی بوسٹر کے طور پر اس پرییوجنا سے جوڑا گیا ہے،جسے منتخب مراکز کے ذریعہ سے دستیاب کرایا جارہا ہے۔ دوائیوں کے پروڈکٹ باسکٹ میں سبھی اہم علاج ومعالجہ کے گروپوں جیسے کارڈیوواسکولر، اینٹی-کینسر، اینٹی ڈائیبیٹک،اینٹی -انفیکٹیو، اینٹی الرجی، گیسٹروانٹیسٹ ٹائنل کی دوائیں،نیوٹراسیوٹیکل وغیرہ کو شامل کیا گیا ہے۔ اس کے علاوہ پی ایم بی آئی ایف ایس ایس اے آئی کے تحت فاسٹ- موونگ کنزیومر گڈز  پروڈکٹس اور غذائی اشیا کے لانچ پر کام کیاجارہا ہے اورپی ایم بی جے پی کے تحت زیادہ مانگ والی آیورویدک پروڈکٹس کو اپنے پروڈکٹ باسکٹ میں توسیع دینے دینے کے لئے بھی کام ہورہا ہے۔
پی ایم بی آئی نے گروگرام، چنئی، گوہاٹی اور سورت میں چار گودام قائم کرکے سپلائی چین نظام کو مضبوط کیا ہے۔ اس کے علاوہ، ملک کے ہر حصے میں بروقت فراہمی کو یقینی بنانے کے لیے پورے بھارت میں 39 ڈسٹری بیوٹرز کا ایک مضبوط ڈسٹری بیوٹر نیٹ ورک بھی دستیاب ہے۔
صحت اور خاندانی بہبود کی وزارت
بھارت میں زیر علاج مریضوں کی تعداد میں کمی ہور ہی ہے اور 70 دن بعد یہ 9 لاکھ سے بھی کم ہو گئی ہے
ایک مہینے سے بھی زیادہ عرصے سے یومیہ نئے کیسوں کے مقابلے ایک دن میں شفایاب ہونے والوں کی تعداد زیادہ درج ہو رہی ہے
گزشتہ 24 گھنٹے میں 62224 نئے کیسوں کی خبر ملی ہے
شفایابی کی شرح بڑھ کر 95.80 فیصد تک پہنچ گئی ہے
جانچ کے بعد متاثر ہونے والے افراد کی یومیہ شرح 3.22 فیصد ہے، یہ مسلسل 9 دن سے 5 فیصد سے کم ہے
نئی دہلی،16؍ جون : بھارت میں کووڈ - 19 کے یومیہ نئے کیسوں میں مسلسل کمی درج ہو رہی ہے۔ ملک میں گزشتہ 24 گھنٹے میں 62224 نئے معاملے سامنے آئے ہیں۔ مسلسل 9 روز سے یومیہ ایک لاکھ سے بھی کم کیس درج ہو رہے ہیں۔ ایسا مرکز اور ریاستوں اور مرکز کے زیر انتظام علاقوں کی پائیدار اور مشترکہ کوششوں کے نتیجے میں ہوا ہے۔
بھارت میں زیر علاج مریضوں کی تعداد میں بھی مسلسل کمی دیکھی جار ہی ہے۔ ملک میں سردست 865432 مریض زیر علاج ہیں۔ زیر علاج مریضوں کی تعداد 70 دن بعد گھٹ کر 9 لاکھ سے بھی کم ہوگئی ہے۔
گزشتہ 24 گھنٹے میں زیر علاج مریضوں کی تعداد میں 47946 مریضوں کی کمی ہوئی ہے اور اس وقت ملک کے کُل متاثرہ کیسوں کے محض 2.92 فیصد معاملے زیر علاج ہیں۔
اب جب کہ زیادہ سے زیادہ لوگ کووڈ - 19 ا نفیکشن سے صحت یاب ہوتے جار ہے ہیں، بھارت میں یومیہ شفایاب ہونے والوں کی تعداد مسلسل 34 دن سے یومیہ نئے کیسوں سے زیادہ درج ہور ہی ہے۔ گزشتہ 24 گھنٹے میں 107628 شفایابیاں درج کی گئیں۔
گزشتہ 24 گھنٹے میں یومیہ نئے کیسوں کے مقابلے 45 ہزار سے زیادہ  افراد شفا یاب ہوئے ہیں۔
اس عالمی وبا کی شروعات کے بعد سے کُل متاثر ہونے والے مریضوں میں سے 28388100 افراد پہلے ہی کووڈ - 19 سے صحت یاب ہوچکے ہیں اور گزشتہ 24 گھنٹے میں 107628 مریض صحت یاب ہوئے ہیں۔ یہ مجموعی طور پر شفایابی کی 95.80 فیصد شرح ہے، جس میں مسلسل اضافے کا رجحان دکھ رہا ہے۔
پورے ملک میں طبی جانچ کی سہولت میں خاطر خواہ اضافہ کرنے کے ساتھ ہی ملک میں گزشتہ 24 گھنٹے میں کل 1930987 ٹیسٹ کئے گئے ہیں۔ مجموعی طور پر بھارت میں اب تک 38.33 کروڑ سے زیادہ  ٹیسٹ کئے جاچکے ہیں۔
ایک جانب پورے ملک میں طبی جانچ میں اضافہ کیا جا رہا ہے، تو دوسری جانب ہفتے وار متاثرہ کیسوں میں مسلسل کمی کا رجحان جاری ہے۔ ہفتہ وار متاثرہ شرح اس وقت 4.17 فیصد ہے، جب کہ آج یومیہ متاثرہ افراد کی شرح 3.22 فیصد ہے۔ یہ مسلسل 9 روز سے 5 فیصد سے بھی کم درج ہو رہی ہے۔
بھارت نے کل 26 کروڑ افراد کے ٹیکے لگا کر ایک اہم سنگ میل طے کیا ہے۔ آج صبح 7 بجے تک موصولہ عبوری رپورٹ کے مطابق 3617099 سیشنز کے دوران کُل 261972014 ٹیکے لگائے گئے۔ گزشتہ 24 گھنٹے میں 2800458 ٹیکے لگائے گئے۔
ان میں شامل ہیں:
|
|
حفظان صحت کے کارکنان
|
|
پہلا ٹیکہ
|
|
1,00,79,330
|
|
دوسرا ٹیکہ
|
|
70,00,612
|
|
پیش پیش رہنے والے صحت کارکنان
|
|
پہلا ٹیکہ
|
|
1,69,10,170
|
|
دوسرا ٹیکہ
|
|
89,10,305
|
|
18 سال سے 44 سال تک کی عمر کے افراد
|
|
پہلا ٹیکہ
|
|
4,51,03,965
|
|
دوسرا ٹیکہ
|
|
9,00,035
|
|
45 سال سے 60 سال تک کی عمر کے افراد
|
|
پہلا ٹیکہ
|
|
7,72,98,842
|
|
دوسرا ٹیکہ
|
|
1,22,00,449
|
|
60 سال سے زیادہ عمر کے افراد
|
|
پہلا ٹیکہ
|
|
6,32,89,614
|
|
دو سرا ٹیکہ
|
|
2,02,78,692
|
|
میزان
|
|
26,19,72,014
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5514
(
مواصلات اور اطلاعاتی ٹیکنالوجی کی وزارت
محکمہ ڈاک نے مختلف آسامیوں کے لیے شارٹ لسٹ کیے گئے گرامین ڈاک سیوکوں کی دستاویز کی تصدیق کی آخری تاریخ میں 15 جولائی 2022 تک بڑھا دی ہے
محکمہ ڈاک نے آسام میں سیلاب کی صورتحال کی وجہ سے مختلف آسامیوں کے لیے شارٹ لسٹ کیے گئے گرامین ڈاک سیوکوں  کی دستاویز کی تصدیق کی آخری تاریخ 15 جولائی 2022 تک بڑھانے کا فیصلہ کیا ہے۔
ایک پریس بیان میں محکمہ نے کہا ہے، ‘‘آسام میں سیلاب کی صورتحال کو مدنظر رکھتے ہوئے مختلف عہدوں کے لیے شارٹ لسٹ کیے گئے گرامین ڈاک سیوکوں  کی دستاویز کی تصدیق کی آخری تاریخ 30 جون سے بڑھا کر 15 جولائی 2022 تک کر دی گئی ہے۔’’
وزیراعظم کا دفتر
آندھرا پردیش کے وزیر اعلیٰ نے وزیر اعظم سے ملاقات کی
آندھرا پردیش کے وزیر اعلیٰ جناب وائی ایس جگن موہن ریڈی نے آج وزیر اعظم جناب نریند رمودی سے ملاقات کی۔
وزیر اعظم کے دفتر نے ٹوئیٹ کیا؛
’’آندھرا پردیش کے وزیر اعلیٰ جناب @ysjagan نے وزیر اعظم @narendramodi سے ملاقات کی۔‘‘
کابینہ
کابینہ نے خریف سیزن یکم اپریل 2022 سے 30 ستمبر 2022 تک کے لئے فاسفیٹک اور پوٹاسک  کھادوں کے لئے تغذیہ کی بنیاد والی سبسڈی  شرحوں کو منظوری دی
اگر این بی ایس ۔ خریف سیزن 2022 کے لئے 60939.23 کروڑ روپے ہے تو کابینہ کی طرف سے سبسڈی کو منظوری دی گئی ہے
گزشتہ سال فی بیگ سبسڈی میں 50 فیصد سے زیادہ کا اضافہ ہوا
وزیراعظم جناب نریندر مودی کی سربراہی میں مرکزی کابینہ نے آج خریف سیزن 2022  کے لئے فاسفیٹک اور پوٹاسک  کھادوں کے لئے تغذیئے پر مبنی سبسڈی  شرحوں کے لئے کھادوں کے محکمے کی تجویز کو منظوری دے دی ہے۔
مالی مضمرات:
این بی ایس۔ خریف 2022  کے لئے کابینہ کی طرف سے منظوری کی گئی سبسڈی 60939.23 کروڑ روپے ہوگی جس میں کرائے بھاڑے کی سبسڈی کے ذریعہ دیسی کھاد  کے لئے امداد اور ڈی اے پی کی درآمدات اور دیسی مینوفیکچرنگ کے لئے اضافی امداد شامل ہے۔
فوائد:
ڈائی۔ امونیم فاسفیٹ  اوراس کے خام میٹیریل کی بین الاقوامی قیمتوں میں اضافے کو مرکزی حکومت کی طرف سے بنیادی طور پر جذب کرلیا گیا ہے۔ مرکزی حکومت نے 1650 روپے فی بیگ کی موجودہ سبسڈی کی بجائے ڈائی۔ امونیم فاسفیٹ پر 2501 روپے فی بیگ کی سبسڈی فراہم کرنے کا فیصلہ کیا ہے جو پچھلے سال کی سبسڈی شرحوں سے 50 فیصد زیادہ ہے۔ڈی اے پی اور اس کے خام میٹیریل کی قیمتوں میں اضافہ لگ بھگ 80 فیصد کی رینج میں ہے۔ اس سے کسانوں کو سبسڈائز، سستی اور مناسب شرحوں پر نوٹیفائیڈ پی اینڈ کے کھاد حاصل کرنے میں مدد ملے گی اور زرعی سیکٹر کو سہارا ملے گا۔
حکمت عملی اور اہداف کا نفاذ
پی اینڈ کے کھادوں پر سبسڈی خریف سیزن 2022  کے لئے این بی ایس شرحوں کی بنیاد پر فراہم کی جائے گی تاکہ سستی قیمتوں پر کسانوں کو ان کھادوں کی دستیابی کو خوش اسلوبی سے یقینی بنایا جاسکے۔
پس منظر
حکومت کھاد مینوفیکچررز / درآمد کاروں کے ذریعہ سبسڈائزڈ قیمتوں پر کسانوں کو یوریا اور پی اینڈ کے کھادوں کے 25 گریڈ نام کی کھادیں دستیاب کرارہی ہے۔ پی اینڈ کے کھادوں پر سبسڈی این بی ایس اسکیم کے ذریعہ طے کی جاتی ہے، جس کا نفاذ یکم اپریل 2010 سے ہے۔ اپنے کسان دوست نقطہ نظر کے مطابق حکومت سستی قیمتوں پر کسانوں کو پی اینڈ کے کھاد کی دستیابی یقینی بنانے کے تئیں پرعزم ہے۔ کھادوں اور ان پُٹس یعنی یوریا، ڈی اے پی، ایم او پی اور سلفر کی بین الاقوامی قیمتوں میں تیزی سے اضافے کےپیش نظر حکومت نے ڈی اے پی سمیت پی اینڈ کے کھادوں پر سبسڈی بڑھاکر اضافی قیمتوں کو جذب کرنے کا فیصلہ کیا ہے۔ منظور شدہ شرحوں کے مطابق کھاد کمپنیوں کے لئے سبسڈی جاری کی جائے گی تاکہ وہ سستی قیمتوں پر کسانوں کو کھاد دستیاب کراسکیں۔
۔۔۔۔۔۔۔۔۔۔۔
ش ح۔ح ا۔ ن ا۔
U- 4732
(
نائب صدر جمہوریہ ہند کا سکریٹریٹ
نائب صدر نے مہاویر جینتی سے قبل کی شام ہم وطنوں کو مبارکباد پیش کی
نائب صدر جناب وینکیا نائیڈو نے آج ہم وطنوں کو مہاویر جینتی کی مبارکباد پیش کی ہے۔
نائب صدر کا پیغام:
میں ’مہاویر جینتی‘ کے مقدس موقع پر تمام ہم وطنوں کو دلی مبارکباد اور نیک خواہشات پیش کرتا ہوں۔
بھگوان مہاویر نے عدم تشدد، رحم دلی اور بلا کسی ذاتی مفاد کے اپنی تعلیمات کے ذریعہ ہم آہنگی اور انسانیت کی ترقی کا بہتر راستہ ہموار کیا۔ وہ درحقیقت ہمارے ملک میں معاشرتی اصلاح اور امن کے عظیم پیغمبروں میں سے ایک ہیں۔
یہ تہوار جین برادری کے لیے خاص اہمیت رکھتا ہے اور بھارت اور پوری دنیا میں روحانی جذبہ اور جوش و خروش کے ساتھ منایا جاتا ہے۔ عقیدت مندوں کے ذریعہ کارِ ثواب، استونوں کا پاٹھ، رتھ میں بھگوان کا جلوس اور جین مُنیوں اور سادھویوں کے ذریعہ مذہبی پیغام اس جشن کی توجہ کا مرکز ہیں۔ لیکن کووڈ-19 عالمی وبائی مرض کی صورتحال کو دیکھتے ہوئے، میں اپنے تمام ہم وطنوں سے اپیل کرتا ہوں کہ وہ اس تہوار کو گھر پر رہتے ہوئے اور کووڈ صحت اور صفائی سے متعلق پروٹوکول کی تعمیل کرتے ہوئے منائیں۔
بھگوان مہاویر کی تعلیمات پر عمل کرتے ہوئے آئیے ہم سبھی کووڈ-19 کے خلاف مشترکہ لڑائی میں اپنے اپنے طریقے سے تعاون کریں۔ آئیے اس مقدس موقع پر ہم بھگوان مہاویر کی تعلیمات پر عمل کرنے کے اپنے عہد کو دوہرائیں اور خود کو ایک پرامن، ہم آہنگ اور مبنی بر انصاف معاشرہ کی تشکیل کے لیے وقف کریں۔
کامرس اور صنعت کی وزارتہ
ڈی پی آئی آئی ٹی نے سوچھتا کو بہتر بنانے اور زیر التواء حوالوں کو نمٹانے کے لیے خصوصی مہم 2.0 نافذ کی
اس مہم کے تحت 22,000 مربع فٹ سے زیادہ جگہ کو خالی کرایا گیا ہےاور کچرے کو نمٹانے سے 1 لاکھ روپے سے زیادہ کی آمدنی ہوئی ہے
سوچھتا یعنی صفائی ستھرائی کو بہتر بنانے اور زیر التواء معاملوں کو نمٹانے کے لیے خصوصی مہم 2.0 صنعت کے فروغ اور داخلی تجارت کے محکمے  اور اس کے تحت 18 تنظیموں میں 2 سے 31 اکتوبر 2022 تک 95 مہم کی جگہوں پر کامیابی سے چلائی گئی۔ اس مہم کے تحت فیلڈ/ آؤٹ ا سٹیشن اداروں پرخصوصی توجہ دی گئی۔ خصوصی مہم 2.0 کے سلسلے کے طورپر ، مہم کے مرحلے کے دوران شروع کی گئی سرگرمیوں کو نومبر، 2022 سے اگست، 2023 کے دوران مسلسل نفاذ کے لیے آگے بڑھایا گیا۔
ادیوگ بھون ،نئی دہلی
محکمہ نے پی ایم او/ وی آئی پی حوالہ جات، ایم پی کے حوالہ جات، ڈی او خطوط، عوامی شکایات وغیرہ کی نگرانی کے لئے ایک وقف شدہ ڈیش بورڈ قائم کیا ہے۔ مہم کے دوران 2,826 عوامی شکایات/ عوامی شکایات کی اپیلیں، 161 پی ایم او حوالہ جات، 158 ایم پی حوالہ جات، 118 بین وزارتی حوالہ جات، 66 ریاستی حکومت کے حوالہ جات، 11 پارلیمانی یقین دہانیوں  کامیابی کے ساتھ ختم/نمٹا دیے گئے ہیں۔ ریکارڈ مینجمنٹ کے محاذ پر، 5.42 لاکھ فزیکل فائلوں کا جائزہ لیا گیا، جن میں سے 1,63,997 فائلوں کو ختم کیا گیا۔ اسی طرح 48,267 ای فائلوں کا جائزہ لیا گیا جن میں سے 4300 ای فائلیں بند ہوگئیں۔ ٖڈی پی آئی آئی ٹی کے تحت تمام دفاتر میں 1,45,031 فائلوں کو ڈیجیٹل شکل میں تبدیل کیا گیا تھا۔ نتیجے کے طور پر، 22,087 مربع فٹ جگہ خالی کر ائی گئی اور 1,09,500/- روپے کی آمدنی کچرے کو ٹھکانے لگاکر حاصل کی گئی۔
چیف کنٹرولر آف اکاؤنٹس، جے پور
خصوصی مہم 2.0 نے کام کی جگہوں پر صفائی ستھرائی کی اہمیت، کام کی کارکردگی میں آئی سی ٹی کے کردار کو سمجھنے کے لیے ایک پلیٹ فارم کے طور پر کام کیا ہے اور سب سے بڑھ کر، تنظیموں کو اپنے ملازمین اور دیگر اسٹیک ہولڈرز کو کام کا سازگار ماحول فراہم کرنے کے لیے ایک پائیدار میکانزم کو ادارہ جاتی بنانے میں سہولت فراہم کی ہے۔ مبینہ طور پر ان تنظیموں کی طرف سے کام کی جگہوں میں بہتری لانے کے لیے بہت سے اچھے طریقے اپنائے گئے تھے۔
02.10.2023 سے طے شدہ خصوصی مہم 3.0 کے نفاذ کے ذریعے خصوصی مہم 2.0 کے فوائد کو آگے بڑھانے کی تمام تر کوششیں کی جا رہی ہیں۔ اس اقدام کو عملی جامہ پہنانے کے لیے ڈی پی آئی آئی ٹی کے تحت پورے ہندوستان میں مہم کی جگہوں کی نشاندہی کی جا رہی ہے۔ محکمہ نے 49 افسران کو 75 مہم کے مقامات کا دورہ کرنے اور مہم کی پیشرفت کے بارے میں رپورٹ کرنے کے لیے تعینات کیا۔
شہری ہوابازی کی وزارت
شہری ہوابازی کے شعبے میں ہنرمندی کے فروغ کے لیے اقدامات
ملٹی اسکل ڈویلپمنٹ سنٹر اور ایوی ایشن اسکل ڈویلپمنٹ سنٹر کا قیام
3589 امیدواروں/ ملازمین کی مختلف اے اے ایس ایس سی کے تقرری ضابطوں کے لیےجانچ پڑتال اور تصدیق کی گئی
84 تربیتی مراکز کواب تک تسلیم کیا جا چکا ہے
ایئرو اسپیس اینڈ ایوی ایشن سیکٹراسکل کونسل  کی جانب سے کیے گئے اہم اقدامات مندرجہ ذیل ہیں۔
- ایئر پورٹس اتھارٹی آف انڈیا  کی مالی معاونت سے کارپوریٹ سوشل ریسپونسیبلٹی  اسکیم کے تحت چنڈی گڑھ میں ملٹی اسکل ڈویلپمنٹ سنٹر  چنڈی گڑھ میں قائم کیا گیا ہے۔
- ایئر پورٹس اتھارٹی آف انڈیا کے کارپوریٹ سوشل ریسپونسیبلٹی پروجیکٹ کے تربیتی عمل کے معاون کے طور پر لرن نیٹ اسکلز نے ممبئی میں ایوی ایشن اسکل ڈویلپمنٹ سنٹر قائم کیا ہے۔
- iii. ایئرو انڈیا شوز کے تمام ایڈیشنز میں جو کہ 2017 سے اب تک منعقد ہوئے اور ایرو اسپیس اور ایوی ایشن سکلنگ کے فروغ کے لیے لکھنؤ میں منعقدہ ڈیفیکسپو 2019 میں حصہ لیا۔
- iv. جون 2019 میں سی ایس آئی آر- این اے ایل احاطے ، بنگلورو میں ایئرو اسپیس مینوفیکچرنگ ، اسمبلی اور ڈیزائن کے لیے سینٹر آف ایکسی لینس کا آغاز کیا۔
- نیشنل اسکل ڈویلپمنٹ کارپوریشن  اور بنگلور انٹرنیشنل ایئرپورٹ لمیٹڈ  کے اشتراک سے اپرینٹس شپ پر دو طرفہ تبادلہ خیال کیا گیا۔
- vi. اےآئی-ایس اے ٹی ایس ، ہندوستان ایئروناٹکس لمیٹڈ ، اور بھارتی بحریہ کے مختلف اے اے ایس ایس سی کے تقرری ضابطوں کے لیے 3589 امیدواروں/ ملازمین کی جانچ پڑتال اور تصدیق کی گئی۔
ابھی تک 84 تربیتی مراکز کو اے اے ایس ایس سی نے تسلیم کیا ہے۔ این ایس ڈی سی اور اے اے ایس ایس سی کی طرف سے مقرر کردہ تربیتی مراکز کی منظوری کے لیے ہدایات https://smart.nsdcindia.org/user_manuals.aspx پر دستیاب ہیں۔
اے اے ایس ایس سی،شہری ہوابازی کے شعبے کے لیے ہنر مند افرادی قوت کو دستیاب کرانا چاہتی ہے۔ نوکریاں انڈسٹری کے ذریعہ ہی پیدا ہوتی ہیں۔اے اے ایس ایس سی کے ذریعہ مختلف اہلیت کی حامل قومی پیشہ ورانہ معیارات  تیار کی گئی ہیں جس کے لیے ایئرو اسپیس اور شہری ہوابازی کے شعبے کے پانچ ذیلی شعبوں جس میں سے خاص طور پر ایئر لائنز ، ہوائی اڈوں ، ایم آر او، ڈیزائن اینڈ ڈویلپمنٹ اورمینوفیکچرنگ اوراسمبلی شامل ہیں ،میں 72 طرح کی تقرریاں کی جائیں گی اور اس مقصد کے لیے ہنرمندی کو فروغ دینے کے لیے قلیل مدتی سرٹیفیکیشن بھی تیار کیے ہیں۔
مذکورہ بالا جانکاری وزیرمملکت برائے شہری ہوابازی جنرل جناب ڈاکٹر وی کے سنگھ،کے ذریعہ آج راجیہ سبھا میں جناب ڈاکٹر پی سہستربدھے کوتحریری جواب میں دی گئی۔
صدر جمہوریہ کا سکریٹریٹ
ٹاٹا بلڈنگ انڈیا اسکول کا مضمون نویسی کا مقابلہ جیتنے والوں نے صدر سے ملاقات کی
ٹاٹا بلڈنگ انڈیا اسکول مضمون نویسی مقابلہ 2019-20 کے فاتحین نے آج  کو راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
اس موقع پر خطاب کرتے ہوئے صدر جمہوریہ نے ٹاٹا بلڈنگ انڈیا اسکول مضمون نویسی مقابلے کے فاتحین کو مبارکباد دی۔ انہوں نے نوجوان ذہنوں کو یہ پلیٹ فارم فراہم کرنے پر منتظمین کی بھی تعریف کی تاکہ وہ قومی اہمیت کے کسی مخصوص موضوع یا سماجی مسائل پر تحریری طور پر اپنے خیالات کا اظہار کر سکیں۔ انہوں نے کہا کہ نوجوانوں کے تخیل کو روشن کرنے اور نوجوانوں میں فخر اور قوم کی تعمیر کا جذبہ پیدا کرنے کے لیے یہ ایک اچھا اقدام ہے۔
صدر جمہوریہ نے کہا کہ ”امرت کال“ کے دوران مضمون نویسی کے مقابلے کا موضوع ”ایک عظیم ہندوستان کی تعمیر کے لیے میں پانچ چیزیں کروں گا“ کافی متعلقہ ہے۔ انہوں نے یقین ظاہر کیا کہ جب ہندوستان اپنی آزادی کے 100 سال کا جشن منائے گا تو ان نوجوان ذہنوں کا تعاون پورے ملک کی بہتری کے لیے ہوگا۔ انہوں نے بچوں سے زور دے کر کہا کہ وہ بڑے خواب دیکھیں اور اپنے خوابوں کو پورا کرنے کی بھر پور کوشش کریں۔ انہوں نے کہا کہ ان کا تمام بچوں کے لیے یہ پیغام ہے کہ وہ دوسروں کے ساتھ اچھا سلوک کریں۔
اسٹیل کی وزارت
ایس اے آئی ایل نے اسٹیل کی وزارت کی جانب سے اے کے اے ایم آئیکونک ویک تقریبات میں شامل ہوتے ہوئے جھانکی کا افتتاح کیا
اسٹیل اتھارٹی آف انڈیا لمیٹیڈ  نے آج کولکاتہ میں ایک جھانکی کا آغاز کیا، جو کہ اسٹیل وزارت کی جانب سے آزادی کا امرت مہوتسو آئکونک ویک کی تقریبات کا حصہ ہے۔ یہ ہفتہ 4 جولائی سے 10 جولائی 2022 تک چلے گا۔ ایس اے آئی ایل کے چیئرمین نے ڈائرکٹر اور کمیٹی کے دیگر اعلیٰ افسران کی موجودگی میں جھانکی کا افتتاح کیا۔ اسی طرح کی جھانکیاں ایس اے آئی ایل کے دیگر پلانٹ مقامات پر لانچ کی گئیں۔ کمپنی نے یہ ہفتہ منانے کے لئے اپنے پلانٹ اور یونٹ کے مقامات پر عوام کی زیادہ سے زیادہ شراکت کے ساتھ دیگر موضوعاتی پروگراموں کے انعقاد کا منصوبہ بنا یا ہے۔ اسٹیل کی وزارت اس ہفتے کو جن بھاگیداری کے جذبے کے ساتھ جن اتسو کے طور پر منا رہی ہے۔
جھانکی کے ڈیجیٹل اسکرین پر اسٹیل کے استعمال، آتم نربھر بھارت ، میک ان انڈیا اور مختلف ایس اے آئی ایل مصنوعات اور ان کے استعمال کو دکھایا گیا ہے۔ یہ جھانکی شہر بھر میں جائے گی اور آزادی کا امرت مہوتسو اور اسٹیل کے استعمال پر بیداری پھیلائے گی۔
کانکنی کی وزارت
نئی معدنیات کے لئے سروے
نئی معدنیات جن کی تلاش کی گئی ہے زمرد،گلوکونائٹ، پوٹاش، ملوبڈینم، پلاٹینم گروپ آف ایلیمنٹس  اور اینڈا لو سائٹس۔
جیولوجیکل سروے آف انڈیا اور منرل ایکسپوریشن لمیٹیڈ نے ریاستی حکومتوں کو مذکورہ معدنیات کے 25 بلاکس کی ارضیاتی رپورٹیں پیش کی ہیں۔ 15 مارچ 2022 کو ان معدنیات پر رائلٹی کی شرح بتاتے ہوئے دوسرے شیڈول میں ترمیم کی اطلاع دی گئی ہے۔اب ریاستیں ان بلاکس کی نیلامی کی کارروائی شروع کرسکتی ہیں۔ جن ریاستوں میں یہ معدنیات پائی جاتی ہیں وہ درج ذیل ہیں۔
- پوٹاش ، گلوکونائٹ -مدھیہ پردیش، بہار، اترپردیش، راجستھان
- انڈالوسائٹ-اترپردیش
- iii. پی جی ای- تمل ناڈو، کیرالہ
- iv. مولبڈونم – تمل ناڈو
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
گزشتہ پانچ ہفتوں سے نئے معاملوں کے مقابلے نئی صحتیابیوں میں لگاتار اضافہ
فعال معاملوں میں کمی کا سلسلہ جاری ؛ آج یہ تعداد 5.2 لاکھ
نئی دہلی، 06 /نومبر 2020 : گزشتہ 24 گھنٹوں کے دوران ملک میں 50 ہزار سے کم نئے معاملے سامنے آئے ہیں جبکہ یومیہ نئے صحتیاب ہونے والوں کی تعداد 54 ہزار سے تجاوز کرچکی ہے۔ ہندوستان گزشتہ پانچ ہفتوں سے روزانہ نئے معاملوں کے مقابلے صحتیابی کے زیادہ معاملے درج کررہا ہے۔
گزشتہ 24 گھنٹے کے دوران کووڈ کے 54157 مریض صحت یاب ہوکر گھر لوٹ چکے ہیں جبکہ نئے تصدیق شدہ کے معاملوں کی موجودہ تعداد 47638 ہے ۔
گزشتہ پانچ ہفتوں سے روزانہ اوسط نئے معاملے لگاتار کم ہورہے ہیں۔ اکتوبر کے پہلے ہفتے میں 73 ہزار اوسط یومیہ نئے معاملے درج کئے گئے تھے جبکہ اوسط یومیہ نئے معاملے فی الحال کم ہو کر 46 ہزار پر پہنچ چکے ہیں۔
صحتیاب ہونے والوں کی تعداد میں اضافہ کی وجہ سے فعال معاملوں کی تعداد بھی لگاتار کم ہوتی جارہی ہے۔ آج فعال معاملوں کی کل تعداد 520773 ہے ۔ فعال معاملے اب ملک بھر کے کل مثبت معاملوں کا صرف 6.19 فیصد ہیں۔
فعال معاملوں میں کمی صحتیاب معاملوں کی اعلیٰ تعداد کی وجہ سے ہورہی ہے۔ صحتیاب ہونے والوں کی کل تعداد اس وقت 7765966 ہے۔ صحتیاب ہونے والے معاملوں اور فعال معاملوں کے درمیان فرق تقریباً 72.5 لاکھ  ہے۔ قومی صحتیابی کی شرح میں مزید بہتری آئی ہے اور یہ اس وقت 92.32 فیصد ہے ۔
نئے صحتیاب ہونے والے 80 فیصد معاملے 10 ریاستوں / مرکز کے زیر انتظام علاقوں میں درج کئے گئے ہیں۔
مہاراشٹر اس معاملے میں سب سے آگے ہے جہاں پر ایک دن میں 11 ہزار سے زیادہ لوگ صحتیاب ہورہے ہیں ۔
نئے معاملوں میں سے 79 فیصد دس ریاستوں اور مرکز کے زیرانتظام علاقوں میں ہیں۔
مہاراشٹر میں سب سے زیادہ نئے معاملے سامنے آرہے ہیں جہاں یہ تعداد 10 ہزار سے زیادہ ہے۔ اس کے بعد 09 ہزار سے زیادہ معاملوں کے ساتھ کیرالہ دوسرے نمبر پرہے۔
گزشتہ 24 گھنٹوں کے دوران 670 لوگوں کی موت ہوئی ہے۔
ان میں سے تقریباً 86 فیصد اموات 10 ریاستوں /مرکز کے زیرانتظام علاقوں میں ہوئی ہیں۔نئی اموات میں سے 38 فیصد سے زیادہ  مہاراشٹر میں ہوئی ہیں۔ 66 نئی اموات کےساتھ دہلی دوسرے نمبر پر ہے۔